**Mantas Armalis** (s. 6. syyskuuta 1992 Plungė, Liettua) on liettualainen jääkiekkomaalivahti. Hän edustaa ruotsalaista Leksands IF:ää.

Ura
---

### Seuraura

Armalis syntyi Liettuassa, mutta muutti hänen vanhempiensa suunnistusharrastuksen vanavedessä vain neljän kuukauden ikäisenä Ruotsiin. Armalisin perhe jäi lopulta Ruotsiin harjoittamaan liiketoimintaansa ja hän aloitti siellä jääkiekon. Armalis pelasi kaudella 2007–2008 Djurgårdens IF:n U16-junioreissa, joista hän siirtyi Mora IK:n J18-junioreihin kaudeksi 2008–2009. Kaudella 2009–2010 Armalis kantoi suurimman osan seuran J20-junioreiden torjuntavastuusta ja toimi myös yhdessä HockeyAllsvenskan-ottelussa luukkuvahtina.

Kaudella 2010–2011 Armalis toimi Moran Allsvenskan-joukkueen luukkuvahtina kuudessa ja kaudella 2011–2012 neljässä ottelussa. Peliaikaa tuli kuitenkin suurimmaksi osaksi J20-joukkueesta. Kaudella 2011–2012 hän debytoi myös miesten peleissä pelattuaan yhden I-divisioonaottelun lainalla sekä Söderhamn/Ljusnessa että Borlänge HF:ssä. Kaudeksi 2012–2013 Mora lainasi Armalisin I-divisioonajoukkue Tranås AIF:ään, jonka ykkösmaalivahdiksi hän nousi. Armalis toimi kauden aikana yhdessä Moran Allsvenskan-ottelussa luukkuvahtina.

Armalis nousi kaudella 2013–2014 Moran ykkösmaalivahdiksi ja torjui Allsvenskanin tulokaskaudellaan 40 runkosarjaottelussa. Kaudeksi 2014–2015 hän siirtyi vuoden mittaisella sopimuksella SHL:n nousijajoukkue Djurgårdens IF:ään. Armalis toimi lähinnä joukkueen kakkosmaalivahtina Mikael Tellqvistille ja pelasi 20 ottelua torjuaen kaksi nollapeliä. Kaudella 2015–2016 hänen vastuunsa Djurgårdenissa kasvoi ja Armalis pelasi 34 runkosarja- ja kolme playoff-ottelua. Joulukuussa 2015 hän teki kaksivuotisen jatkosopimuksen Djurgårdenin kanssa.

Huhtikuussa 2016 NHL-varaamaton Armalis teki vuoden mittaisen tulokassopimuksen San Jose Sharksin kanssa. Häntä aiemmin liettualaissyntyisistä pelaajista NHL-sopimuksen ovat tehneet ja NHL:ssä myös pelanneet vain Darius Kasparaitis ja Dainius Zubrus. Syksyn 2016 harjoitusleirin päätteeksi Sharks lähetti Armalisin AHL-joukkue San Jose Barracudaan, jossa hän pelasi koko kauden 2016–2017. Armalis jäi joukkueen pääasialliseksi kakkosmaalivahdiksi Troy Grosenickille ja hän pelasi 24 runkosarjaottelua torjuen kaksi nollapeliä.

### Maajoukkueura

Armalis edusti Liettuaa I-divisioonan MM-kilpailuissa vuosina 2011, 2012, 2013, 2014 ja 2015, joista neljä jälkimmäistä turnausta eteni IB-divisioonassa. Hän voitti pronssia vuosina 2014 ja 2015. Vuonna 2014 Armalis valittiin Liettuan parhaaksi pelaajaksi ja vuonna 2015 hänet palkittiin turnauksen parhaana maalivahtina. Armalis pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa.

Armalis edusti myös Liettuan alle 20-vuotiaiden maajoukkuetta I-divisioonan MM-kilpailuissa vuonna 2011 ja IIA-divisioonan MM-kilpailuissa vuonna 2012. Hänellä oli jälkimmäisessä turnauksessa A-sarjan paras torjuntaprosentti (94,4%) ja torjui joukkueen hopealle. Armalis valittiin Liettuan parhaaksi pelaajaksi ja turnauksen parhaaksi maalivahdiksi. Hän pelasi myös alle 18-vuotiaiden I-divisioonan MM-kilpailuissa vuosina 2009 ja 2010. Armalis valittiin ensimmäisen turnauksen A-lohkon parhaaksi maalivahdiksi.

Muuta
-----

Armalisin pikkuveli Julius on pelannut myös jääkiekkoa maalivahtina. Mantas on toiminut myös mallina Versacelle.

27. helmikuuta 2024 Armalis sai Ruotsin jääkiekkoliigalta neljän ottelun pelikiellon ja 26 875 kruunun (noin 2400 euron) sakkorangaistuksen lyötyään IK Oskarshamnin laitahyökkääjä Olli Palolaa päähän. Palola sai aivotärähdyksen ja joutui sairaalahoitoon.

Tilastot
--------

|   |   | Runkosarja |   | Pudotuspelit |   |
| --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |
| 2009–2010 | Mora IK | SuperElit | 21 |  |  |  | 1084 |  | 0 | 3.99 | 87,8 | – | – | – | – | – | – | – | – |
| 2010–2011 | Mora IK | SuperElit | 19 |  |  |  | 1112 |  | 0 | 3.45 | 89,7 | – | – | – | – | – | – | – | – |
| 2011–2012 | Söderhamn/Ljusne HC | Ruotsi I | 1 | 0 | 1 | 0 | 60 | 5 | 0 | 5.00 | 85,7 | – | – | – | – | – | – | – | – |
|  | Borlänge HF | Ruotsi I | 1 | 0 | 1 | 0 | 61 | 5 | 0 | 4.91 | 85,7 | – | – | – | – | – | – | – | – |
|  | Mora IK | SuperElit | 37 | 10 | 27 | 0 | 2232 | 112 | 2 | 3.08 | 90,7 | – | – | – | – | – | – | – | – |
| 2012–2013 | Tranås AIF | Ruotsi I | 33 | 19 | 14 | 0 | 1967 | 86 | 3 | 2.62 | 91,5 | – | – | – | – | – | – | – | – |
| 2013–2014 | Mora IK | SuperElit | 1 | 0 | 1 | 0 | 65 | 2 | 0 | 1.85 | 95,7 | – | – | – | – | – | – | – | – |
|  | Mora IK | Allsvenskan | 40 | 23 | 16 | 0 | 2376 | 87 | 5 | 2.20 | 92,6 | – | – | – | – | – | – | – | – |
| 2014–2015 | Djurgårdens IF | SHL | 20 | 7 | 10 | 0 | 1050 | 54 | 2 | 3.09 | 90,5 | – | – | – | – | – | – | – | – |
| 2015–2016 | Djurgårdens IF | SHL | 34 | 16 | 16 | 0 | 1986 | 80 | 2 | 2.42 | 91,8 | 3 | 0 | 3 | 178 | 11 | 0 | 3.71 | 89,5 |
| 2016–2017 | San Jose Barracuda | AHL | 24 | 12 | 5 | 3 | 1256 | 64 | 2 | 3.06 | 88,5 | – | – | – | – | – | – | – | – |
| 2017–2018 | Dinamo Riika | KHL | 12 | 3 | 5 | 0 | 576 | 24 | 0 | 2.50 | 91,1 | – | – | – | – | – | – | – | – |
| 2018–2019 | Skellefteå AIK | SHL | 32 | 18 | 14 | 0 | 1901 | 69 | 4 | 2.18 | 91,7 | 5 | 2 | 3 |  | 11 | 1 | 2.60 | 90,4 |
| 2019–2020 | Skellefteå AIK | SHL | 15 | 5 | 9 | 0 | 770 | 38 | 1 | 2.96 | 88,0 | – | – | – | – | – | – | – | – |
| 2020–2021 | Djurgårdens IF | SHL | 31 | 16 | 13 | 0 | 1792 | 76 | 1 | 2.55 | 91,0 | 3 | 1 | 2 |  | 6 | 0 | 2.02 | 93,4 |
| 2021–2022 | Djurgårdens IF | SHL | 36 | 13 | 22 | 0 | 2049 | 110 | 1 | 3.22 | 90,1 | – | – | – | – | – | – | – | – |

### Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2009 | U18d1 | 5 | 1 | 3 | 299 | 15 | 0 | 3.01 | 92,4 |
| 2010 | U18d1 | 4 |  |  | 239 |  | 0 | 6.02 | 86,4 |
| 2011 | JMMd1 | 5 | 0 | 4 | 240 | 30 | 0 | 7.50 | 85,3 |
| 2011 | MMd1 | 4 | 1 | 2 | 200 | 13 | 0 | 3.90 | 87,5 |
| 2012 | JMMd2 A | 5 | 2 | 2 | 309 | 11 | 0 | 2.14 | 94,4 |
| 2012 | MMd1 B | 4 | 1 | 3 | 239 | 18 | 0 | 4.51 | 87,6 |
| 2012 | OQ | 3 | 1 | 2 | 160 | 13 | 0 | 4.88 | 86,3 |
| 2013 | MMd1 B | 3 | 0 | 3 | 179 | 11 | 0 | 3.69 | 91,0 |
| 2014 | MMd1 B | 5 | 3 | 2 | 299 | 9 | 1 | 1.81 | 92,2 |
| 2015 | MMd1 B | 5 | 3 | 2 | 299 | 11 | 1 | 2.21 | 93,8 |
| 2016 | OQ | 3 | 0 | 3 | 160 | 15 | 0 | 5.63 | 88,3 |

Lähteet
-------

* Mantas Armalis The Internet Hockey Databasessa (englanniksi)
* Mantas Armalis *Elite Prospects*. Everysport Media Group AB.  (englanniksi)

### Viitteet

1. ↑  18-metis vartininkas Mantas Armalis įsitvirtino ne tik Lietuvos ledo ritulio rinktinėje, bet ir Švedijoje  20.4.2011. 15min.lt.  Arkistoitu 3.2.2014. Viitattu 29.3.2014. (liettuaksi)
2. 1 2 3  Mantas Armalis *Elite Prospects*. Everysport Media Group AB.  (englanniksi)
3. 1 2 3 4  Mantas Armalis The Internet Hockey Databasessa (englanniksi)
4. ↑  Sjöberg, Emil: Målvakt från Mora IK klar för TAIF  5.6.2012. IdrottOnline.  Arkistoitu 3.2.2014. Viitattu 29.3.2014. (ruotsiksi)
5. ↑  Mantas Armalis klar för Djurgården *difhockey.se*.  18.4.2014. Djurgården Hockey AB. Viitattu 8.5.2014. (ruotsiksi)
6. ↑  Pettersson, Robert: Djurgården värvar allsvensk succémålvakt: "En dröm som går i uppfyllelse" *Hockeysverige.se*.  18.4.2014. NewsMe. Viitattu 8.5.2014. (ruotsiksi)
7. ↑  Årets julkalender: Lucka 3 *difhockey.se*.  3.12.2015. Djurgården Hockey AB. Viitattu 17.5.2016. (ruotsiksi)
8. ↑  Sharks Sign Goaltender Mantas Armalis  11.4.2016. SAN JOSE:  San Jose Sharks. Viitattu 17.5.2016. (englanniksi)
9. ↑  Sharks Reduce Training camp Roster by 20 Players  3.10.2016. SAN JOSE:  San Jose Sharks. Viitattu 6.11.2016. (englanniksi)
10. ↑  Riku Hellanto: Olli Palolan törkeästi tyrmänneelle maalivahdille tuntuva pelikielto *mtvuutiset.fi*.  28.2.2024. MTV Uutiset. Viitattu 28.2.2024. (suomeksi)